laion/Wikipedia-Exotic huggingface dataset:
সৌরালোকে একটি ঠাঁই

সৌরালোকে একটি ঠাঁই উক্তিটি দিয়ে ১৯শ শতকে ইউরোপীয় ঔপনিবেশিক সাম্রাজ্যগুলির অধিকৃত ভূভাগগুলিকে বোঝানো হত। জার্মান সম্রাট দ্বিতীয় ভিলহেল্ম প্রথম ১৯০১ সালে উক্তিটি করেন বলে মনে করা হয়। বেশির ভাগ ইউরোপীয় শক্তি এসময় সামরিক অভিযান চালিয়ে মূলত আফ্রিকা ও এশিয়ার বিভিন্ন জায়গা করায়ত্ত করে ও নিজ নিজ সাম্রাজ্যের অধীনে আনে। এভাবে কোন ইউরোপীয় জাতি কে ভূপৃষ্ঠের কত বেশি স্থান দখল করতে পারে ও সেই জায়গাগুলির প্রাকৃতিক সম্পদ আহরণ করতে পারে, তা সেসময় একটি মর্যাদার ব্যাপার ছিল। "সৌরালোকে একটি ঠাঁই" (জার্মান ভাষায় মূল বক্তৃতায় "Platz an der Sonne") -- এই আপাত-বিনয়ী উক্তিটি জার্মান সম্রাট ঔপনিবেশিক সাম্রাজ্য বিস্তারের প্রেক্ষাপটেই উচ্চারণ করেছিলেন। পরে এই উক্তিটি ইংরেজিতে "A Place in the Sun" নামে জনপ্রিয়তা অর্জন করে। যুক্তরাজ্য: ব্রিটিশ সাম্রাজ্যের অধীনে ছিল মিশর থেকে দক্ষিণ আফ্রিকা পর্যন্ত পূর্ব আফ্রিকার অধিকাংশ, ভারত, পাকিস্তান, বাংলাদেশ, কানাডা, অস্ট্রেলিয়া, নিউজিল্যান্ড, দক্ষিণ আফ্রিকা, জিম্বাবুয়ে, অনেকগুলি ক্যারিবীয় দ্বীপ, বাহামা, বারমুডা, সিঙ্গাপুর, হংকং, জিব্রাল্টার, ও আরও অনেক নগর-রাষ্ট্র, ইন্দোনেশিয়ার অধিকাংশ, নিউ গিনি এবং আটলান্টিক ও প্রশান্ত মহাসাগরের অসংখ্য দ্বীপ। বলা হত "ব্রিটিশ সাম্রাজ্য সূর্য কখনো অস্ত যায় না।" ("The sun never sets on the British Empire.") ফ্রান্স: উত্তর ও পশ্চিম আফ্রিকার অধিকাংশ, ইন্দোচীন ও ফরাসি পলিনেশিয়া। জার্মানি: বর্তমান নামিবিয়া, টোগো, তানজানিয়া ও ক্যামেরুন, জার্মান নিউ গিনি, কিছু প্রশান্ত মহাসাগরীয় দ্বীপপুঞ্জ। প্রথম বিশ্বযুদ্ধের পর এগুলি সব জার্মানি হয় যুক্তরাজ্য কিংবা জাপানের কাছে হারায়। পর্তুগাল: আফ্রিকার অ্যাঙ্গোলা, মোজাম্বিক, পর্তুগিজ গিনি, কেপ ভের্দি এবং সাঁউ তোমে ও প্রিন্সিপ; এশিয়ায় ভারতের গোয়া, দমন ও দিউ, নগর-হাভেলি, চীনের মাকাউ এবং মালয় দ্বীপমালার তিমোর দ্বীপের পূর্ব-অর্ধ। স্পেন: পশ্চিম সাহারা, বিষুবীয় গিনি, ও মরক্কো; পরে ফ্রান্সের সাথে এগুলি অংশিদারিত্বে শাসন করত। ইতালি: ইরিত্রিয়া, লিবিয়া ও সোমালিয়া শাসন করত। নেদারল্যান্ড্‌স: বর্তমান ওলন্দাজ ওয়েস্ট ইন্ডিজ ছাড়াও তখন ইন্দোনেশিয়া ও সুরিনাম নিয়ন্ত্রণ করত। মার্কিন যুক্তরাষ্ট্র: স্পেনীয়-মার্কিন যুদ্ধ বিজয়ের পর গুয়াম, পুয়ের্তো রিকো, ও ফিলিপিন দ্বীপপুঞ্জ দখল করে। উইকি-উৎসের জার্মান সংস্করণে জার্মান রাজা দ্বিতীয় ভিলহেল্মের বক্তৃতা যেখানে "সৌরালোকে একটি ঠাঁই" উক্তিটি প্রথম ব্যবহৃত হয় বলে মনে করা হয় উইকি-উৎসের ইংরেজি সংস্করণে জার্মান রাজা দ্বিতীয় ভিলহেল্মের বক্তৃতার ইংরেজি অনুবাদ
পশ্চিম এশিয়া

পশ্চিম এশিয়া বলতে এশিয়া মহাদেশের দক্ষিণ-পশ্চিম প্রান্তে অবস্থিত একটি অঞ্চলকে বোঝায়। পশ্চিম এশিয়া ও মধ্যপ্রাচ্যের মধ্যে খুব বেশি পার্থক্য নেই। পশ্চিম এশিয়াতে মধ্যপ্রাচ্যের অন্যতম দেশ মিশর অন্তর্ভুক্ত নয় (দেশটিকে উত্তর আফ্রিকার অংশ ধরা হয়)। এছাড়া মধ্যপ্রাচ্য-বহির্ভূত ককেসাস অঞ্চলটিকেও পশ্চিম এশিয়ার অন্তর্গত করা হয়। পশ্চিম এশিয়ার আয়তন প্রায় ৬২,৫৫,১৬০ বর্গকিলোমিটার এবং এখানে প্রায় ৩১ কোটির কিছু বেশি লোকের বাস। জাতিসংঘের ভূবিন্যাস অনুযায়ী নিচের দেশগুলি পশ্চিম এশিয়ার অন্তর্ভুক্ত।
জীপ কেলেংকারি, ভারত

১৯৪৮ সালে সংঘটিত জীপ কেলেংকারি স্বাধীন ভারত-এর প্রথম বৃহৎ কেলেংকারি বলে পরিচিত৷ সেইসময়ে যুক্তরাজ্য-এ ভারতীয় হাই কমিশনার পদে নিযুক্ত থাকা ভি. কে. মেনন প্রোটোকল ভঙ্গ করে এক বিদেশী কোম্পানীর থেকে সৈন্যবাহিনীর জীপ গাড়ী ক্রয় করার জন্য একটি ৮০ লাখ টাকার এক নির্ব্বাহে (contract) স্বাক্ষর করেন৷ ভি. কে. কৃষ্ণ মেনন প্রোটোকল ভঙ্গ করে বিদেশী কোম্পানীর সাথে ২০০ টি সৈন্যবাহিনীর জীপ গাড়ী ক্রয় করার জন্য ৮০ লাখ টাকার এক নির্ব্বাহে স্বাক্ষর করেন৷ সময়মত সম্পূর্ণ দাম আদায় করার পর মাত্র ১৫৫ টি জীপগাড়ী ভারত পায়৷ তাৎপর্য্যপূর্ণভাবে সেইসময়কার প্রধানমন্ত্রী নেহরু সরকারকে সেইসংখ্যক গাড়ী বলপূর্বক গ্রহণ করতে বাধ্য করা হয়৷ ১৯৫৫ সালের ৩০ সেপ্টেম্বরে সেইসময়ের গৃহমন্ত্রী গোবিন্দ বল্লভ পন্ট (Govind Ballabh Pant) ঘোষণা করেন যে, এই জীপ কেলেংকারি তদন্ত কমিটির পরামর্শ আইনব্যবস্থা ভঙ্গ করার জন্য বন্ধ করা হয়েছে৷ এর কিছুদিন পর ১৯৫৬ সালের ৩ ফেব্রুয়ারি কৃষ্ণ মেননকে পোর্টফলিওবিহীন ক্যাবিনেট মন্ত্রীরূপে নেহরুর মন্ত্রীসভাতে অন্তর্ভুক্ত করা হয়৷ পরবর্ত্তীকালে এই কৃষ্ণমেনন নেহরুর এক ঘনিষ্ঠ সতীর্থ হন এবং প্রতিরক্ষা মন্ত্রীরূপেও কার্য্যনির্বাহ করেন। "On Your Marks"। Outlook। India। ১ ফেব্রুয়ারি ২০১০। ১৫ মে ২০১৩ তারিখে মূল থেকে আর্কাইভ করা।  Dipankar Paul (৩০ এপ্রিল ২০১১)। "The Republic of Scams: Jeep purchase (1948)"। MSN। ১৭ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১১।  "Media support crusade against corruption"। The Hindu। India। ১৮ এপ্রিল ২০১১। ২৩ এপ্রিল ২০১১ তারিখে মূল থেকে আর্কাইভ করা।  "Scamstory"। Outlook। India। ১৩ আগস্ট ১৯৯৭। ১ ফেব্রুয়ারি ২০১৪ তারিখে মূল থেকে আর্কাইভ করা।  "India bruised and shrunk"। Times of India। India। ৬ ফেব্রুয়ারি ২০০৮।  Abdul Gafoor Abdul Majeed Noorani (১৯৭০)। India's Constitution and politics। Jaico। পৃষ্ঠা 174।  "সংরক্ষণাগারভুক্ত অনুলিপি"। ১৮ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  "Worst political scandals of independent India"। India TV News। সংগ্রহের তারিখ ১৫ জানুয়ারি ২০১৩।
ভেঙ্কাইয়া নাইডু

মুপ্পাভারাপু ভেঙ্কাইয়া নাইডু (জন্ম ১ জুলাই ১৯৪৯) ভারতের ১৩তম উপরাষ্ট্রপতি। তিনি মোদী কেবিনেটে আবাস ও শহরের দরিদ্রতা উন্নয়ন মন্ত্রী, নগরীয় উন্নয়ন মন্ত্রী ও তথ্য ও সম্প্রচারণ মন্ত্রী হিসাবে পরিষেবায় নিযুক্ত ছিলেন। নাইডু ২০০২ সাল থেকে ২০০৪ সাল পর্যন্ত ভারতীয় জনতা পার্টির অধ্যক্ষ হিসাবে কার্যকরী ছিলেন। এর আগে তিনি অটল বিহারী বাজপায়ীর কেবিনেটে গ্রামোন্নয়ন মন্ত্রী ছিলেন। ২০১৭ সালের উপরাষ্ট্রপতি নির্বাচনে তিনি রাষ্ট্রীয় গণতান্ত্রিক মোর্চার সমর্থিত প্রার্থী হন। তিনি তার নিকটতম প্রতিদ্বন্দী ইউনাইটেড পিপলস ফ্রন্টের গোপালকৃষ্ণ গান্ধীকে পরাজিত করে ভারতের ১৩ তম উপরাষ্ট্রপতি হিসাবে নির্বাচিত হন। ২০১৭ সালের ১১ আগস্ট তারিখে ভারতের রাষ্ট্রপতি রাম নাথ কোবিন্দ তাকে উপরাষ্ট্রপতি রূপে শপথ গ্রহণ করান। "Venkaiah Naidu, BJP's south Indian face gets second stint in government"। Indian Express। ২৫ জুন ২০১৪।  "BJP PRESIDENTS"। BJP। ১৮ মে ২০১৪ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  http://www.thehindu.com/news/national/other-states/bjp-wins-all-seats-from-rajasthan/article8718901.ece "Cabinet reshuffle: Portfolios of Modi's ministers"। ৫ জুলাই ২০১৬। সংগ্রহের তারিখ ৫ জুলাই ২০১৬।  ভেঙ্কাইয়া নাইডুর ব্যক্তিগত ওয়েবসাইট
জয় পাণ্ডা

বৈজায়ান্ত্ "জয়" পাণ্ডা (ইংরেজি: Baijayant "Jay" Panda) একজন ভারতীয় রাজনীতিক। বর্তমান ভারতের নিম্ন কক্ষ লোকসভার সদস্য। তিনি বিজু জনতা দলের সদস্য রূপে কেন্দ্রপারা লোকসভা কেন্দ্র থেকে বিজয়ী হন। তিনি ২০০০র থেকে ২০০৯ সাল পর্যন্ত রাজ্যসভার সদস্য ছিলেন। ১৯৬৪ সালের ১২ জানুয়ারি কটকে জয় পাণ্ডার জন্ম হয়েছিল। তার পিতা বংশীধর পাণ্ডা ও মাতা ইলা পাণ্ডা। তিনি মিচিগান প্রযুক্তি বিশ্ববিদ্যালয়ে (Michigan Technological University) অধ্যয়ন করেন। অভিযান্ত্রিক ও ম্যানেজমেন্টের জ্ঞানে পুষ্ট পাণ্ডা রাজনীতিতে পদার্পণ করার আগে কর্পোরেট সেক্টরে কাজ করেছিলেন। তিনি বিজু জনতা দল গঠন করতে বিজু পাটনায়ককে এবং পরে নবীন পাটনায়ককে সহযোগিতা করেন। পাণ্ডা ১৯৯৪ সালে জাগী মঙ্গত পাণ্ডাকে বিয়ে করেন। তার স্ত্রী জাগী মঙ্গত পাণ্ডা একজন উদ্যোগপতি এবং বর্তমান অরটেল কমিউনিকেশন লিমিটেডের পরিচালন সঞ্চালক। http://www.jaypanda.in/?page_id=228[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  http://investing.businessweek.com/research/stocks/private/person.asp?personId=2985709&privcapId=2945138 "Jay & Jagi Panda"। Atelier। ১৩ জুন ২০১৫ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৩।
১৬তম মেরিল-প্রথম আলো পুরস্কার

১৬তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ষোড়শ আয়োজন। ২০১৩ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৪ সালের ২৫শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন জুয়েল আইচ ও সাজু খাদেম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা রাজ্জাককে। ২০১৪ সালের ১৭ই এপ্রিল তারকা জরিপ ও সমালোচক শাখার মনোনীতদের নাম ঘোষণা করা হয়। ২০১৪ সালের ২৫শে এপ্রিল বিজয়ীদের পুরস্কার প্রদান করা হয়। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে। রাজ্জাক ওয়াহিদ আনাম - পাড়ি ৩৮তম জাতীয় চলচ্চিত্র পুরস্কার (বাংলাদেশ) ৩৫তম বাচসাস পুরস্কার "মেরিল—প্রথম আলো পুরস্কার ২০১৩"। দৈনিক প্রথম আলো। ১৭ এপ্রিল ২০১৪। সংগ্রহের তারিখ ২ এপ্রিল ২০১৮।  "Meril-Prothom Alo Award conferred"। দ্য ডেইলি স্টার (ইংরেজি ভাষায়)। সংগ্রহের তারিখ ২ এপ্রিল ২০১৮।  আল মামুন, শফিক (২২ মার্চ ২০১৮)। "মেরিল-প্রথম আলো পুরস্কার ১৯৯৮-২০১৬: ফিরে দেখা"। দৈনিক প্রথম আলো। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৩: আজীবন সম্মাননা পেলেন নায়করাজ"। দৈনিক প্রথম আলো। ২৬ এপ্রিল ২০১৪। ২২ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  "কিছু টুকিটাকি..."। দৈনিক প্রথম আলো। ৭ মে ২০১৫। সংগ্রহের তারিখ ২ এপ্রিল ২০১৮।  "মেরিল - প্রথম আলো পুরস্কার ২০১৩"। দৈনিক প্রথম আলো। ১৭ এপ্রিল ২০১৪। সংগ্রহের তারিখ ৩ নভেম্বর ২০২৩।  "মেরিল-প্রথম আলো সমালোচক পুরস্কার ২০১৩"। দৈনিক প্রথম আলো। ১৭ এপ্রিল ২০১৪। সংগ্রহের তারিখ ৩ নভেম্বর ২০২৩।
হানিফ সংকেত

হানিফ সংকেত (জন্ম: ২৩ অক্টোবর ১৯৫৮) বাংলাদেশের বিনোদন অঙ্গনের অন্যতম জনপ্রিয় ব্যক্তিত্ব। আশির দশক থেকে শুরু করে প্রায় দুই যুগ ধরে তিনি বাংলাদেশের দর্শককুলকে জনপ্রিয় ম্যাগাজিন অনুষ্ঠান ইত্যাদি এর মাধ্যমে আনন্দ দিয়ে যাচ্ছেন। একাধারে তিনি উপস্থাপক, পরিচালক, লেখক ও প্রযোজক। প্রয়াত ফজলে লোহানীর যদি কিছু মনে না করেন ম্যাগাজিন অনুষ্ঠানে তিনি প্রথম খ্যাতি লাভ করেন। তবে তিনি কেবল হাস্যরসকে তুলে ধরেন না। বিভিন্ন সামাজিক অসঙ্গতি, অফিস-আদালতের দুর্নীতির বিপরীতে এবং মানবিকতার পক্ষে তার কার্যক্রম চলে। তার ইত্যাদি নামক ম্যাগাজিন অনুষ্ঠানটি বাংলাদেশের সবচেয়ে জনপ্রিয় টিভি অনুষ্ঠান। তার একক ম্যাগাজিন অনুষ্ঠান ঝলক। ১৯৮৫ সালে ডিসেম্বরে প্রচার হয়। ১৯৮৭ সালে দর্শকদের অনুরোধে প্রথম ‘কথার কথা’র উপস্থাপক হিসেবে পর্দায় আসেন। ১৯৮৯ সালের মার্চ মাসে বিটিভির প্রযোজনা প্রথম ইত্যাদি প্রচারিত হয়। পরবর্তীতে প্রথম বেসরকারি প্রযোজনা হিসেবে ইত্যাদি ১৯৯৪ সালের ২৫ নভেম্বর প্রচার হয়। ইত্যাদি ছিল বিটিভিতে প্রচারিত প্যাকেজ অনুষ্ঠান হিসেবে বেসরকারিভাবে নির্মিত প্রথম অনুষ্ঠান। তার অভিনীত নাটক: ‘কুসুম’ - পরিচালক হুমায়ূন আহমেদ। অভিনীত চলচ্চিত্র: ‘আগমন’ (১৯৮৮)- খলনায়কের ভূমিকায়। ’ ‘চাঁপা ডাঙ্গার বউ’। ‘ঢাকা-৮৬’। চলচ্চিত্রে কণ্ঠশিল্পী: ‘প্রথম প্রেম’ - পরিচালক এ জে মিন্টু। গানের প্রথম কথা– ‘তু তু তু তু তু তা রা মর্জিনার বাপ মার্কামারা’। ৩০ বছর ধরে চলে আসা ইত্যাদির মাধ্যমে তিনি সমাজের নানা প্রচলিত অসংগতির বিরুদ্ধে জোরালো কণ্ঠ রাখেন। ইত্যাদির প্রতিটি পর্বে সমসাময়িক নিন্দিত ঘটনার বর্ণনা ও বিরোধিতা থাকে কিছুটা রম্য হলেও দৃষ্টিগ্রাহ্যভাবে। তাই বিবিসিসহ দেশের প্রতিটি জরিপেই দেখা গেছে, ইত্যাদি দেশের সেরা টিভি অনুষ্ঠান এবং দেশের ৭৫ শতাংশ টিভি দর্শক এই অনুষ্ঠান দেখে থাকে। তার সামাজিক কার্যক্রমের জন্য ২১শে ফেব্রুয়ারি ২০১০ সালে একুশে পদক পুরস্কার প্রদান করা হয় পরিবেশ শিক্ষা ও প্রচারের জন্য ২০১৪ সালের জাতীয় পরিবেশ পদক মেরিল প্রথম আলো পুরস্কার -২০০৫ এছাড়াও তিনি দেশে-বিদেশে বহু পুরস্কারে ভূষিত হয়েছেন। যুগান্তর, ২৩ অক্টোবর ২০১৯ "সংরক্ষণাগারভুক্ত অনুলিপি"। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৪।  হক, আনিসুল (২০২৪-০৫-২০)। "দর্শকই আমার প্রাণশক্তি: হানিফ সংকেত"। Prothomalo। সংগ্রহের তারিখ ২০২৪-০৫-২০।  "বইমেলায় হানিফ সংকেত"। দৈনিক ইত্তেফাক। ১৪ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৩।  হানিফ সংকেত একজনই, বাংলা মুভি ডাটাবেইজ "হানিফ সংকেত আমাদের অহংকার"। দৈনিক যুগান্তর পত্রিকা। সংগ্রহের তারিখ ২৯ মে ২০১৪।  "Language martyrs honoured"। banglanews24.com। ২১ ফেব্রুয়ারি ২০১০। ২২ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১০।  "পরিবেশ পদক পাচ্ছেন হানিফ সংকেত"। দৈনিক কালের কণ্ঠ। সংগ্রহের তারিখ ২৭ মে ২০১৪।  "The Daily Star Web Edition Vol. 5 Num 694"। archive.thedailystar.net। ২০১৬-১০-০১ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।  উইকিউক্তিতে হানিফ সংকেত সম্পর্কিত উক্তির সংকলন রয়েছে। হানিফ সংকেত রচিত বই ও পরিচালিত নাটকসমূহ
১৭তম মেরিল-প্রথম আলো পুরস্কার

১৭তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের সপ্তদশ আয়োজন। ২০১৪ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৫ সালের ৮ই মে ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন নুসরাত ইমরোজ তিশা, মোশাররফ করিম ও সাজু খাদেম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা ফাহ্‌মিদা খাতুনকে। ২০১৫ সালের ৩০শে এপ্রিল সমালোচক শাখার মনোনয়ন ঘোষণা করা হয়। বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে। ফাহ্‌মিদা খাতুন টিভি পরিচালক - ওয়াহিদ আনাম (চিহ্ন) রূপসজ্জাকার - মোহাম্মদ ফারুক (বৃহন্নলা) ৩৯তম জাতীয় চলচ্চিত্র পুরস্কার (বাংলাদেশ) "মেরিল—প্রথম আলো পুরস্কার ২০১৩"। দৈনিক প্রথম আলো। ১৭ এপ্রিল ২০১৪। সংগ্রহের তারিখ ২ এপ্রিল ২০১৮।  "Meril-Prothom Alo Award conferred"। দ্য ডেইলি স্টার (ইংরেজি ভাষায়)। সংগ্রহের তারিখ ২ এপ্রিল ২০১৮।  আল মামুন, শফিক (২২ মার্চ ২০১৮)। "মেরিল-প্রথম আলো পুরস্কার ১৯৯৮-২০১৬: ফিরে দেখা"। দৈনিক প্রথম আলো। সংগ্রহের তারিখ ২ এপ্রিল ২০১৮।  "মেরিল–প্রথম আলো সমালোচক পুরস্কার ২০১৪"। দৈনিক প্রথম আলো। ৩০ এপ্রিল ২০১৫। সংগ্রহের তারিখ ২ জুন ২০২০।
১৮তম মেরিল-প্রথম আলো পুরস্কার

১৮তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের অষ্টাদশ আয়োজন। ২০১৫ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৬ সালের ২৮শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন তাহসান রহমান খান। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা কবরীকে। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে। কবরী ৪০তম জাতীয় চলচ্চিত্র পুরস্কার (বাংলাদেশ) আল মামুন, শফিক (২২ মার্চ ২০১৮)। "মেরিল-প্রথম আলো পুরস্কার ১৯৯৮-২০১৬: ফিরে দেখা"। দৈনিক প্রথম আলো। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার পেলেন যাঁরা"। দৈনিক প্রথম আলো। ২৯ এপ্রিল ২০১৬। সংগ্রহের তারিখ ২ এপ্রিল ২০১৮।
১৯তম মেরিল-প্রথম আলো পুরস্কার

১৯তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের উনবিংশ আয়োজন। ২০১৬ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৭ সালের ২১শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ ও পূর্ণিমা। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা সৈয়দ হাসান ইমামকে। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে। সৈয়দ হাসান ইমাম আল মামুন, শফিক (২২ মার্চ ২০১৮)। "মেরিল-প্রথম আলো পুরস্কার ১৯৯৮-২০১৬: ফিরে দেখা"। দৈনিক প্রথম আলো। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৬: সৈয়দ হাসান ইমামকে আজীবনের সম্মান"। দৈনিক প্রথম আলো। ২২ এপ্রিল ২০১৭। সংগ্রহের তারিখ ২ এপ্রিল ২০১৮।  "ছেলে আব্রামকে পুরস্কার উৎসর্গ করলেন শাকিব"। দৈনিক প্রথম আলো। ২২ এপ্রিল ২০১৬। সংগ্রহের তারিখ ২৩ এপ্রিল ২০১৭।  "দর্শক জরিপ: সেরা চলচ্চিত্র অভিনেত্রী নাবিলা"। দৈনিক প্রথম আলো। ২২ এপ্রিল ২০১৬। সংগ্রহের তারিখ ২ এপ্রিল ২০১৮।  "দর্শক ভোটে মোশাররফ করিম সেরা টিভি অভিনেতা"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৬: দর্শকদের ভোটে সেরা তিশা"। দৈনিক প্রথম আলো। ২২ এপ্রিল ২০১৬। সংগ্রহের তারিখ ২৯ এপ্রিল ২০১৭।  "দর্শক জরিপে: ইমরান হলেন সেরা গায়ক"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৬: দর্শক জরিপে সেরা গায়িকা কনা"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২ এপ্রিল ২০১৮।  "তারকা জরিপ: সেরা নবীন অভিনয়শিল্পী বুবলি"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২ এপ্রিল ২০১৮।  "সমালোচক পুরস্কার ২০১৬"। দৈনিক প্রথম আলো। ২২ এপ্রিল ২০১৬। সংগ্রহের তারিখ ২ এপ্রিল ২০১৮।  "সমালোচকদের রায়ে সেরা চলচ্চিত্র অভিনেতা চঞ্চল চৌধুরী"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২ এপ্রিল ২০১৮।  "সমালোচকদের রায়ে সেরা চলচ্চিত্র অভিনেত্রী সাঁঝবাতি"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৬: সেরা নাট্যকারের পুরস্কার সারওয়ার রেজা জিমির হাতে"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৬: সাগর জাহান সেরা টিভি পরিচালক"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৬: সমালোচকের রায়ে সেরা টিভি অভিনেতা আফরান নিশো"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৬: সমালোচকদের বিচারে সেরা অপি করিম"। দৈনিক প্রথম আলো। ২১ এপ্রিল ২০১৬। সংগ্রহের তারিখ ২৯ এপ্রিল ২০১৭।
২০তম মেরিল-প্রথম আলো পুরস্কার

২০তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের বিংশ আয়োজন। ২০১৭ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৮ সালের ৩০শে মার্চ ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ ও পূর্ণিমা। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেত্রী ববিতাকে। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে। ববিতা "এক নজরে এবারের সেরা তারকারা"। দৈনিক প্রথম আলো। ৩০ মার্চ ২০১৮। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৭: আজীবন সম্মাননা পেলেন ববিতা"। দৈনিক প্রথম আলো। ৩০ মার্চ ২০১৮। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৭: পাঠক জরিপে চলচ্চিত্রে সেরা তাঁরা"। দৈনিক প্রথম আলো। ৩০ মার্চ ২০১৮। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৭: পাঠক জরিপে চলচ্চিত্রে সেরা তাঁরা"। দৈনিক প্রথম আলো। ৩০ মার্চ ২০১৮। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৭: চলচ্চিত্রে সমালোচক পুরস্কার যাঁদের হাতে"। দৈনিক প্রথম আলো। ৩০ মার্চ ২০১৮। সংগ্রহের তারিখ ২ এপ্রিল ২০১৮।  "মেরিল-প্রথম আলো পুরস্কার ২০১৭: টিভি নাটকে সমালোচক পুরস্কার পেলেন যাঁরা"। দৈনিক প্রথম আলো। ৩০ মার্চ ২০১৮। সংগ্রহের তারিখ ২ এপ্রিল ২০১৮।
মাইকেল ফাসবেন্ডার

মাইকেল ফাসবেন্ডার (ইংরেজি: Michael Fassbender; জন্ম: ২ এপ্রিল, ১৯৭৭) হলেন জার্মানিতে জন্মগ্রহণকারী আইরিশ অভিনেতা। তার চলচ্চিত্রে অভিষেক হয় থ্রি হানড্রেড চলচ্চিত্রে অভিনয়ের মধ্য দিয়ে। হাঙ্গার (২০০৮) ছবিতে তার কাজের জন্য তিনি প্রথম পরিচিতি লাভ করেন এবং ব্রিটিশ ইন্ডিপেন্ডেন্ট ফিল্ম পুরস্কার লাভ করেন। তার পরবর্তী চলচ্চিত্রসমূহ হল ফিশ ট্যাংক (২০০৯), ইনগ্লোরিয়াস বাস্টার্ডস (২০০৯), জেন আইয়ার (২০১১), আ ডেঞ্জারাস মেথড (২০১১), প্রমিথিউস (২০১২) ও এর অনুবর্তী পর্ব অ্যালিয়েন: কভেনেন্ট (২০১৭)। ২০১১ সালে তিনি মার্ভেল কমিকসের এক্স-মেন: ফার্স্ট ক্লাস চলচ্চিত্রে ম্যাগনেটো চরিত্রে অভিনয় করেন এবং এক্স-মেন: ডেজ অব ফিউচার পাস্ট (২০১৪) ও এক্স-মেন: অ্যাপোক্যালিপ্‌স (২০১৬) চলচ্চিত্রে অভিনয় করেন। ২০১১ সালে তিনি শেম চলচ্চিত্রে একজন যৌনাসক্তের ভূমিকায় অভিনয় করে ভেনিস চলচ্চিত্র উৎসব থেকে শ্রেষ্ঠ অভিনেতা বিভাগে ভল্পি কাপ অর্জন করেন এবং গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ২০১৩ সালে টুয়েলভ ইয়ার্স আ স্লেইভ ছবিতে ক্রীতদাসদের মনিব এডউইন এপস চরিত্রে অভিনয় করেন সমাদৃত হন এবং তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি রিডলি স্কট পরিচালিত দ্য কাউন্সেলর (২০১৩), ড্যানি বয়েল পরিচালিত স্টিভ জবস (২০১৫) ও ম্যাকবেথ (২০১৫) ছবিতে কাজ করেন। স্টিভ জবস ছবিতে তার ভূমিকার জন্য তিনি একাডেমি, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৭ সালে তিনি অভিনেত্রী আলিসিয়া ভিকান্দারের সাথে বিবাহবন্ধনে আবদ্ধ হন। Aitkenhead, Decca (২২ অক্টোবর ২০১৬)। "Michael Fassbender: 'I was a bit of a worrywart. I've tried to work on that'"। দ্য গার্ডিয়ান (ইংরেজি ভাষায়)। সংগ্রহের তারিখ ২ এপ্রিল ২০১৮।  "Michael Fassbender jokes about British claiming him"। আরটিই। ২২ অক্টোবর ২০১৬। সংগ্রহের তারিখ ২ এপ্রিল ২০১৮।  Cuddihy, Tony (২২ অক্টোবর ২০১৬)। "Michael Fassbender: "I consider myself Irish - definitely not British"" (ইংরেজি ভাষায়)। জো। সংগ্রহের তারিখ ২ এপ্রিল ২০১৮।  Murphy, Sarah-Jane (১৫ ডিসেম্বর ২০১৫)। "Backlash as Colin Farrell, Saoirse Ronan and Michael Fassbender named as 'British' stars at London film awards"। আইরিশ ইন্ডিপেন্ডেন্ট (ইংরেজি ভাষায়)। সংগ্রহের তারিখ ২ এপ্রিল ২০১৮।  "X-Men star buys £1.7 million hidden hilltop holiday home in Portugal" (ইংরেজি ভাষায়)। হোমস অ্যান্ড প্রোপার্টি। ১৭ মে ২০১৭। সংগ্রহের তারিখ ২ এপ্রিল ২০১৮।  উইকিমিডিয়া কমন্সে মাইকেল ফাসবেন্ডার সংক্রান্ত মিডিয়া রয়েছে। ইন্টারনেট মুভি ডেটাবেজে মাইকেল ফাসবেন্ডার (ইংরেজি) বক্স অফিস মোজোতে মাইকেল ফাসবেন্ডার (ইংরেজি)
উচ্চ জার্মান ভাষাসমূহ

উচ্চ জার্মান ভাষাসমূহ জার্মান ভাষার অনেকগুলি সমগোত্রীয় উপভাষার সমষ্টিগত নাম। আদর্শ জার্মান, লুক্সেমবুর্গীয়, এবং ইডিশ ভাষা-র বিভিন্ন রূপ, মধ্য ও দক্ষিণ জার্মানি, অস্ট্রিয়া, লিশ্‌টেনশ্‌টাইন, সুইজারল্যান্ড, বেলজিয়াম, ফ্রান্সের আলজাস ও লোরেন, ইতালি, ও পোল্যান্ডে উচ্চ জার্মান ভাষা প্রচলিত। এছাড়া রোমানিয়ার ট্রান্সিলভানিয়া, রাশিয়া, মার্কিন যুক্তরাষ্ট্র, আর্জেন্টিনা, ব্রাজিল ও নামিবিয়াতেও প্রবাসী জার্মানেরা উচ্চ জার্মান উপভাষায় কথা বলেন। "উচ্চ" বলতে মধ্য ও দক্ষিণ জার্মানির পার্বত্য অঞ্চল ও আল্পস পর্বতমালাকে বোঝানো হয়, আর নিম্ন জার্মানের "নিম্ন" দিয়ে সমুদ্রতীরের সমতলভূমিতে প্রচলিত জার্মান ভাষাকে বোঝানো হয়। উচ্চ জার্মান ভাষাকে আবার ঊর্ধ্ব জার্মান (Oberdeutsch ওবারডয়চ্‌) ও মধ্য জার্মান (Mitteldeutsch মিটেলডয়চ্‌) এই দুই ভাগে ভাগ করা হয়েছে। আদর্শ জার্মান ভাষা একটি উচ্চ জার্মান ভাষা হলেও উচ্চ জার্মান ভাষামাত্রেই আদর্শ জার্মান ভাষা নয়।
সূরা মাউন

সূরা আল মাউন এই ফাইলটি শুনতে অসুবিধা হচ্ছে? মিডিয়া সাহায্য দেখুন। সূরা আল মাউন মুসলমানদের ধর্মীয় গ্রন্থ কুরআনের ১০৭ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৭ টি। এ সূরায় কাফের ও মুনাফেকদের কতিপয় দুষ্কর্ম উল্লেখ করে তজ্জন্য জাহান্নামের শাস্তি বর্ণনা করা হয়েছে। এ সূরায় এমন সব নামাযীদেরকে ধ্বংসের বার্তা শুনানো হয়েছে যারা নিজেদের নামাযে গাফলতি করে এবং লোক দেখানো নামায পড়ে। سورة الما عون আল্লাহ তায়ালা মক্কায় অবতীর্ণ করেন। সুতরাং এটি مكىة (মাক্কী) সুরা আল্লাহ তায়ালা মক্কাবাসীর হেদায়েত এর জন্য سورة الماعون নাজিল করেন । যে সব ব্যক্তিগণ সালাত এর ব্যাপারে উদাসীন এবং যারা ইয়াতিম ও অভাবগ্রস্তকে সাহায্য করে না তাদের প্রতি ধ্বংসের বার্তা দিয়ে দিয়েছেন। 🕋 সূরাঃ আল-মাউন  أَرَءَيْتَ ٱلَّذِى يُكَذِّبُ بِٱلدِّينِ আরাআইতাল্লাযী ইউকাযযি বুবিদ্দীন। আপনি কি দেখেছেন তাকে, যে বিচারদিবসকে মিথ্যা বলে? Seest thou one who denies the Judgment (to come)? 🕋 فَذَٰلِكَ ٱلَّذِى يَدُعُّ ٱلْيَتِيمَ ফাযা-লিকাল্লাযী ইয়াদু‘‘উল ইয়াতীম। সে সেই ব্যক্তি, যে এতীমকে গলা ধাক্কা দেয় Then such is the (man) who repulses the orphan (with harshness), 🕋 وَلَا يَحُضُّ عَلَىٰ طَعَامِ ٱلْمِسْكِينِ ওয়ালা-ইয়াহুদ্দু‘আলা-ত‘আ-মিল মিছকীন। এবং মিসকীনকে অন্ন দিতে উৎসাহিত করে না। And encourages not the feeding of the indigent. 🕋 فَوَيْلٌ لِّلْمُصَلِّينَ ফাওয়াইঁলুললিল মুসাল্লীন। অতএব দুর্ভোগ সেসব নামাযীর, So woe to the worshipers 🕋 ٱلَّذِينَ هُمْ عَن صَلَاتِهِمْ سَاهُونَ আল্লাযীনাহুম ‘আন সালা-তিহিম ছা-হূন। যারা তাদের নামায সম্বন্ধে বে-খবর; Who are neglectful of their prayers, 🕋 ٱلَّذِينَ هُمْ يُرَآءُونَ আল্লাযীনা হুম ইউরাঊনা। যারা তা লোক-দেখানোর জন্য করে Those who (want but) to be seen (of men), 🕋 وَيَمْنَعُونَ الْمَاعُونَ ওয়া ইয়ামনা‘ঊনাল মা‘ঊন। এবং নিত্য ব্যবহার্য্য বস্তু অন্যকে দেয় না। But refuse (to supply) (even) neighboly needs. তফসীর মাআরেফুল ক্বোরআন (১১ খন্ডের সংহ্মিপ্ত ব্যাখ্যা)। "আল মাউন"। তাফহীমূল কুরআন। ২২ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৫।  ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ। অনলাইন বাংলা কোরআন ওয়েব্যাক মেশিনে আর্কাইভকৃত ৮ এপ্রিল ২০১৬ তারিখে কোরআন শরীফ.অর্গ। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: আল মাউন কুরআন প্রবেশদ্বার